సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
స్టాక్స్ ఇన్ ఫోకస్.. ఈ రోజు క్యూ3 ఫలితాలు వెల్లడించే కంపెనీలివే!
యూనియన్ బ్యాంక్ ఆఫ్ ఇండియా స్టాక్ సోమవారం రూ.92 వద్ద ట్రేడవుతోంది. 0.54 శాతం మేర పతనమైంది. ఎల్‌అండ్‌టీ ఫైనాన్స్ హోల్డింగ్స్ షేరు 1.78 శాతం క్షీణతతో రూ.138.15 వద్ద ట్రేడవుతోంది.
Samayam Telugu | Updated:
Jan 21, 2019, 11:40AM IST
హైలైట్స్
జాబితాలో కోటక్ మహీంద్రా బ్యాంక్, యూనియన్ బ్యాంక్ ఆఫ్ ఇండియా, హిందుస్తాన్ జింక్ వంటి కంపెనీలు
క్యూ3 ఎర్నింగ్స్ సీజన్ ప్రారంభమైంది. ఇప్పటికే పలు దిగ్గజ కంపెనీలు ఆర్థిక ఫలితాలను ప్రకటించాయి. సోమవారం (జనవరి 21) కూడా పలు కీలక కంపెనీలు ఎర్నింగ్స్‌ ప్రకటించనున్నాయి. కోటక్ మహీంద్రా బ్యాంక్, హిందుస్తాన్ జింక్, హౌసింగ్ అండ్ అర్బన్ డెవలప్‌మెంట్ కార్పొరేషన్, హెచ్‌డీఎఫ్‌సీ అసెట్ మేనేజ్‌మెంట్ కంపెనీ, యూనియన్ బ్యాంక్ ఆఫ్ ఇండియా వంటి సంస్థలు ప్రస్తుత ఆర్థిక సంవత్సరం మూడో త్రైమాసికపు (క్యూ3, అక్టోబర్-డిసెంబర్) ఆర్థిక ఫలితాలను వెల్లడించనున్నాయి.
అలాగే జీహెచ్‌సీఎల్, ఐఆర్‌బీ ఇన్వెస్ట్ ఫండ్, జస్ట్ డయల్, ఎల్‌అండ్‌టీ ఫైనాన్స్ హోల్డింగ్స్, జెన్‌సర్ టెక్నాలజీస్, సుప్రీం పెట్రోకెమ్, సుందరం ఫైనాన్స్ హోల్డింగ్స్, కోరమాండల్ ఇంటర్నేషనల్ వంటి పలు సంస్థలు కూడా సోమవారం క్యూ3 ఫలితాలను ప్రకటించనున్నాయి.
యూనియన్ బ్యాంక్ ఆఫ్ ఇండియా స్టాక్ సోమవారం రూ.92 వద్ద ట్రేడవుతోంది. 0.54 శాతం మేర పతనమైంది. ఎల్‌అండ్‌టీ ఫైనాన్స్ హోల్డింగ్స్ షేరు 1.78 శాతం క్షీణతతో రూ.138.15 వద్ద ట్రేడవుతోంది. హౌసింగ్ అండ్ అర్బన్ డెవలప్‌మెంట్ కార్పొరేషన్ షేరు 1.52 శాతం పెరుగుదలతో రూ.43.5 వద్ద కదలాడుతోంది. హిందుస్తాన్ జింక్ షేరు 0.24 శాతం పెరుగుదలతో రూ.273.05 వద్ద ట్రేడవుతోంది. కోటక్ మహీంద్రా బ్యాంక్ బ్యాంక్ షేరు 0.63 శాతం క్షీణతతో రూ.1,232.35 వద్ద కదలాడుతోంది.